IMDના ડેપ્યુટી ડિરેક્ટર (વેસ્ટર્ન રિજન) કે એસ હોસલીકરે જણાવ્યું હતું કે, ‘દક્ષિણ રાજસ્થાન ઉપર અપર એર સર્ક્યુલેશન બન્યો છે. તેથી પશ્ચિમ કાંઠાના વિસ્તારો પર વાદળછાયા વાતાવરણ જોવા મળી રહ્યું છે. ઓડિશાના દક્ષિણ-પશ્ચિમ અને આસપાસના કેટલાંક વિસ્તારો ઉપર પણ લોપ્રેશરની સ્થિતિ સર્જાઈ છે. આ તમામ ગતિવિધિને કારણે આસપાસના વિસ્તારો પર ભારે વરસાદ પડે તેવી શક્યતા છે. આવનારા 48 થી 72 કલાક સુધી ભારે વરસાદ પડી શકે છે. ‘